Քեթրին Շվարցենեգեր

**Քեթրին Յունիս Շվարցենեգեր Փրեթ** (; ), ամերիկացի կին գրող։ Դերասան և քաղաքական գործիչ Առնոլդ Շվարցենեգերի և լրագրող Մարի Շրայվերի դուստրը։

## Վաղ տարիներ
Շվարցնեգերը ծնվել է 1989 թվականի դեկտեմբերի 13-ին Կալիֆոռնիա նահանգում՝ Լոս Անջելեսում։ Նա դերասան և քաղաքական գործիչ Առնոլդ Շվարցենեգերի և լրագրող Մարի Շրայվերի ավագ երեխան է (Շրայվերը Յունիս Քենեդի Շրայվերի և Սարջենթ Շրայվերի դուստրն էր)։ Նա ունի փոքր քույր՝ Քրիստինան և երկու փոքր եղբայրներ՝ Պատրիկը և Քրիստոֆերը։ Նա ունի նաև արյունակից եղբայր՝ Ջոզեֆ Բաենան։

## Կարիերա
2010 թվականին Քեթրին Շվարցենեգերը հրատարակեց իր ինքնակենսագրական գիրքը «Քո ճակատագիրը. Ինչպես սիրել քո արտաքին և ներքին գեղեցկությունը: Խորհուրդներ նրանից, ով անցել է այդ ամենով» վերնագրով։ Այս գրքում նա կիսվում է արտաքին տեսքի բարդույթների դեմ պայքարելու իր անձնական փորձով և խորհուրդներ է առաջարկում երիտասարդ աղջիկներին, ովքեր ձգտում են ինքնավստահություն և գեղեցիկ կազմավածք ունենալ։ Չորրորդից մինչև յոթերորդ դասարանների միջև նա մարմնակազմվածքի խնդիրուներ, բայց յոգայի պարապմունքների և կանոնավոր զբոսանքների շնորհիվ նա կարողացավ ոչ միայն բարելավել իր ֆիզիկական վիճակը, այլև ներդաշնակություն գտնել իր հետ։

Հարավային Կալիֆորնիայի համալսարանն ավարտելուց հետո 2012 թվականին, ապագայի անորոշության առջև կանգնած, Շվարցենեգերը խորհուրդներ է խնդրել տարբեր ոլորտների հաջողակ մարդկանցից՝ մարզիկներից, երաժիշտներից, ձեռնարկատերերից և դերասաններից։ Նա հավաքել է նրանց խորհուրդները իր երկրորդ գրքում՝ «Ես հենց նոր ավարտեցի ուսումս… Հետո ի՞նչ։ Անկեղծ պատասխաններ նրանից, ով անցել է այդ ամենի միջով», որը հրատարակվել է 2014 թվականին որպես «գոյատևման ուղեցույց» քոլեջի շրջանավարտների համար։

2017 թվականին Շվարցենեգերը գրել է «Մավերիկն ու ես» մանկական գիրքը: Գիրքը պատմում է այն մասին, թե ինչպես է Շվարցենեգերը փրկել, այնուհետև որդեգրել իր շանը՝ Մավերիկին: Այսպիսով, գիրքը պատմում է կենդանիների որդեգրման և փրկության առավելությունների մասին։

2020 թվականին լույս է տեսել «Ներման պարգևը. ոգեշնչող պատմություններ նրանցից, ովքեր հաղթահարել են աններելին» գիրքը, որտեղ Շվարցենեգերը հավաքել է 22 բացառիկ մարդկային պատմություններ: Այս պատմությունները ցույց են տալիս, թե ինչպես կարելի է ուժ գտնել՝ ներելու նույնիսկ ամենածանր վիրավորանքները և առաջ շարժվելու։

## Անձնական կյանք
2018 թվականի հունիսին Շվարցենեգերը սկսեց հանդիպել դերասան Քրիս Փրեթի հետ։ Նրանք հայտարարեցին նշանադրության մասին 2019 թվականի հունվարին և նույն թվականի հունիսի 8-ին ամուսնացան Կալիֆոռնիայի Մոնտեսիտոյում։ Նրանք ունցան դուստր՝ Լայլա Մարիա Շվարցենեգեր Փրեթը (ծնվ. օգոստոս 2020 թ.)։ 2021 թվականի դեկտեմբերին զույգին մոտ աղբյուրները հայտնեցին, որ Քեթրինը երկրորդ երեխային է սպասում։  2021 թվականի մայիսի 22-ին ծնվում է զույգի երկրորդ դուստրը՝ Էլոիզ Քրիստինա Շվարցենեգերը։ 2024 թվականի նոյեմբերի 8-ին ծնվել է երրորդ երեխան՝ տղա, որին անվանեցին Ֆորդ Ֆիցջերալդ Շվարցենեգեր Փրեթ։

Շվարցենեգերը *Կենդանիների նկատմամբ դաժան վերաբերմունքի կանխարգելման ամերիկյան ընկերության* դեսպանն է և աջակցում է *Կենդանիների լավագույն ընկերների միությանը*։

## Մատենագրություն
* 
* 
* 
* 

## Ծանոթագրություններ

Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկացի կին գրողներ
Կատեգորիա:Ոչ գեղարվեստական գրողներ